עובדות
לכל סיפור תמיד מגיע סוף; והגלים חוזרים בדרך כלל לחוף; לכל מקל תמיד יש שני קצוות; ובך אני מוצא את כל האהבות; זה שזרע לבטח גם יקצור; וכל דבר תמיד מגיע לקצו; בכל דמעה יש אלף אנחות; ובחיוכך את מגרשת בי רוחות; מי שנכנס לים יוצא רטוב; והליצן הכי ליצן תמיד עצוב; בכל מכה תמיד תמצא כאב; ואת הזמן אשר לנצח לא חולף; לפני כל רעם יש תמיד ברק; וכל הלוליינים הולכים על חבל דק; בכל אדם יש קיץ ויש סתיו; ואת זה הצמא שלי והרעב; בכל קצה של הר ישנו מדרון; ואין חכם יותר מבעל ניסיון; בכל פרידה כאב וצער יש; ובשבילי את גם המים גם האש; לבור הכי עמוק יש גם תחתית; היה עבר ויש הווה אולי עתיד; אוזניים יש לכותל שבקיר; ואת זו הסיבה היחידה לשיר; 